Un avion Tarom s-a întors pe aeroportul din Paris după ce a lovit un stol de păsări
Data publicării:
Un zbor TAROM care circula pe ruta Paris – Bucureşti a avut probleme, vineri seară, după ce aeronava a lovit păsări la decolare şi a revenit pe aeroportul Charles de Gaulle, potrivit BoardingPass.ro, site specializat în ştiri din aviaţie.
„Piloţii Boeingului 737-800NG TAROM care opera în seara zilei de 24 mai 2024 zborul RO384 Paris - Bucureşti au decis să revină pe aeroportul de origine imediat după decolare. Motivul? Problemă tehnică la unul dintre motoare, cauzată de un impact cu păsări, însă compania aeriană nu a comunicat până la această oră nicio informație despre incident”, a transmis BoardingPass într-o postare pe Facebook.
Avionul, înmatriculat YR-BGJ, se află în continuare pe aeroportul Charles de Gaulle din capitala Franţei, mai arată sursa citată.
Setarile tale privind cookie-urile nu permit afisarea continutul din aceasta sectiune. Poti actualiza setarile modulelor coookie direct din browser sau de aici – e nevoie sa accepti cookie-urile social media